laion/Wikipedia-Exotic huggingface dataset:
אייסכילוס

אַייסכילוֹס (ביוונית: Αίσχύλος;‏ 525 לפנה"ס – 456 לפנה"ס) היה מחזאי יווני. אייסכילוס נולד באלאוסיס (ליד אתונה), שם כתב את מחזותיו הראשונים ב-498 לפנה"ס, אולם יצירתו המוקדמת ביותר ששרדה היא כנראה "המבקשות מחסה", שנכתבה ב-490 לפנה"ס לערך. באותה שנה השתתף אייסכילוס בקרב מרתון, וב-480 לפנה"ס השתתף בקרב סלמיס. קרב זה היה נושא מחזהו "הפַּרְסים", שנכתב ב-472 לפנה"ס; ייתכן כי "המבקשות מחסה" נכתב לאחר מכן, כך ש"הפרסים" הוא מחזהו המוקדם ביותר ששרד. אייסכילוס היה המוקדם שבשלושת המחזאים הטראגיים היוונים הגדולים; שני האחרים הם סופוקלס ואוריפידס. ביצירתו של אייסכילוס יש דגשים מוסריים ודתיים חזקים. לרבים ממחזותיו יש "סוף שמח" יותר מאשר אצל שני האחרים; בפרט ביצירת המופת שלו, טרילוגיית "האורסטיאה". מעבר לאיכות הספרותית של יצירתו, תרומתו הגדולה ביותר של אייסכילוס לאמנות התיאטרון הצעירה הייתה הוספת שחקן שני לסצינות. עד ימיו של אייסכילוס, ההתרחשות על הבמה כללה שחקן יחיד (שיכול לגלם מספר דמויות לסירוגין) ומקהלה יוונית. ידוע כי אייסכילוס כתב מעל 70 מחזות; מתוכם שרדו רק שבעה (השמות להלן על-פי תרגום שלמה דיקמן): "המבקשות מחסה" (490 לפנה"ס?) "הפרסים" (472 לפנה"ס) "שבעה נגד תבאי" (467 לפנה"ס) "פרומתאוס הכבול" "האורסטיאה" (458 לפנה"ס): "אגממנון" "נושאות הנסכים" "נוטות החסד" כיום ישנם חוקרים הטוענים כי היצירה "פרומתאוס הכבול", על אף שיוחסה לאייסכילוס עוד בימי קדם, היא למעשה יצירה של מחזאי לא ידוע מהמאה הרביעית לפנה"ס (עדיין ישנה מחלוקת בנקודה זו). בשנת 2003 התגלה חלק ממחזה נוסף של אייסכילוס בתכריכיה של מומיה במצרים. המחזה, "אכילס", הוא חלק מטרילוגיה שעוסקת במלחמת טרויה. ידוע כי המחזה נכתב, משום שהוזכר במקורות עתיקים שונים, אולם הוא אבד למשך יותר מ-2,000 שנה. אייסכילוס נסע רבות לסיציליה, שם שלט הרודן מג'לה. ב-458 לפנה"ס הוא נסע לשם בפעם האחרונה; על-פי האגדה המסורתית, אייסכילוס נהרג ב-456 לפנה"ס כשפרס (עוף דורס) חשב בטעות כי ראשו הקרח של אייסכילוס הוא סלע, והשליך עליו צב. שבעת המחזות תורגמו לעברית בידי שלמה דיקמן, וראו אור בספר "שבע טרגדיות", בהוצאת מוסד ביאליק, 1965. שבעת המחזות תורגמו לעברית בידי אהרן שבתאי, וראו אור בהוצאת שוקן. "פרומתאוס הכבול" תורגם לעברית בידי אהרן קמינקא כ"פרומתאוס האסיר", וראה אור בספר "טראגדיות נבחרות", בהוצאת דביר, ת"ש. "פרומתאוס הכבול" ו"הפרסים" תורגמו לעברית בידי בנציון בנשלום, וראו אור בהוצאת גזית, תש"ב. אייסכילוס, פרומתאוס האסיר, בתרגום אהרן קמינקא: שורות 1–130, דבר, 4 באוקטובר 1938 שורות 130–245, דבר, 16 באוקטובר 1938 שורות 245–510, דבר, 13 בינואר 1939 יעל רנן, ספרות המערב: אגממנון 2.1; 2.2 יעל רנן, ספרות המערב: פרומתאוס הכבול 2.3 אייסכילוס, באתר "Find a Grave" (באנגלית) אייסכילוס, באתר אנציקלופדיה בריטניקה (באנגלית) כתבי אייסכילוס בפרויקט גוטנברג (באנגלית) איסכילוס, דף שער בספרייה הלאומית אייסכילוס, באתר אנציקלופדיית ההיסטוריה העולמית (באנגלית) אייסכילוס, במסד הנתונים הקולנועיים IMDb (באנגלית) אייסכילוס, באתר MusicBrainz (באנגלית) אייסכילוס, באתר Discogs (באנגלית) אייסכילוס, באתר Genius תולדות הטבע מאת פליניוס הזקן, ספר 10, פרק 3
בן קיי

בנג'מין "בן" ג'ון קיי (באנגלית: Benjamin "Ben" John Key; נולד ב-7 בנובמבר 1965) הוא אדמירל בריטי המכהן כלורד הים הראשון מאז 8 בנובמבר 2021. קיי נולד ב-7 בנובמבר 1965, בעיר רוגבי שבמחוז ווריקשייר. הוא התחנך בבית ספר ברומסגרוב, בית ספר פרטי בעיר ברומסגרוב. הוא למד פיזיקה באוניברסיטת לונדון, וב-1988 סיים תואר ראשון במדעים. ב-1984 הוא התגייס לצי המלכותי הבריטי. הוא שרת על סיפון הפריגטה אה"מ סאמרסט והשתתף במלחמת קוסובו. לאחר שובו מקוסובו, שימש לזמן קצר כמפקד שולת המוקשים אה"מ סנדאון, ובשנת 2000 מונה למפקד הפריגטה אה"מ אירון דיוק. בשנת 2001 הוא עבר לפקד על הפריגטה אה"מ לנקסטר (F229). בשנת 2003 החל למלא תפקידים בכירים במפקדת הצי המלכותי, והשתתף במלחמת עיראק. ביוני 2006 הוא הועלה לדרגת קפטן וב-2007 מונה למפקד נושאת המטוסים אה"מ אילסטריוס. בפברואר 2009 הוא מונה למפקד כוח המטוסים הימי. בפברואר 2010 הוא מונה לראש אגף תוכניות ומשאבים ימיים במשרד ההגנה. בפברואר 2016 הוא הועלה לדרגת אדמירל משנה ומונה למפקד הצי המלכותי. באפריל 2019 הוא מונה לראש המטה המשותף הקבוע. באוגוסט 2021 הוא מונה למפקד מבצע פיטינג - מבצע פינוי הכוחות הבריטיים מאפגניסטן. ב-8 בנובמבר של אותה השנה הוא מונה ללורד הים הראשון. מדיה וקבצים בנושא בן קיי בוויקישיתוף בן קיי באתר ממשלת בריטניה ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
קנדהאר (סרט, 2023)

קנדהאר (באנגלית: Kandahar) הוא סרט פעולה אמריקאי משנת 2023 בכיכובם של ג'רארד באטלר ונוויד נגהבאן. הסרט עוסק בסוכן בריטי אשר מנסה להימלט מאפגניסטן שתחת שלטון הטליבאן יחד עם המתורגמן שלו. תום האריס (ג'רארד באטלר) הוא סוכן בסוכנות הביון הבריטית, אשר מושאל ל-CIA. הוא משתתף במבצע מוצלח להשמדת כור גרעיני איראני ליד העיר קום. לאחר מכן הוא מצטרף למבצע לפיצוץ כור גרעיני נוסף הנמצא על גבול אפגניסטן. האריס טס בזהות בדויה מדובאי לאפגניסטן הנמצאת תחת שלטון הטליבאן. בעיר הראט הוא נפגש עם המתורגמן שלו מוחמד "מו" דאוד (נוויד נגהבאן), בעצמו יליד הראט, שהתנדב למשימה מתוך תקווה למצוא את גיסתו שנעלמה במהלך ההשתלטות המחודשת של הטליבאן על אפגניסטן ב-2021. עם זאת, זהותו של האריס נחשפת בתקשורת, ולפיכך המבצע מתבטל. האריס ומוחמד מחליטים לעזוב את אפגניסטן באמצעות כוח מיוחד בריטי, שאמור לצאת מקנדהאר. הם יוצאים לדרך כשבעקבותיהם דולקים הטליבאן, משמרות המהפכה האסלאמית, דאעש וסוכנות המודיעין של פקיסטן. "קנדהאר", במסד הנתונים הקולנועיים IMDb (באנגלית) "קנדהאר", באתר AllMovie (באנגלית) "קנדהאר", באתר Rotten Tomatoes (באנגלית) "קנדהאר", באתר Metacritic (באנגלית) "קנדהאר", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים אמריקאיים. אתם מוזמנים לתרום לוויקיפדיה ולהרחיב אותו.
זבונימיר צ'רבנקו

זבונימיר צ'רבנקו (בקרואטית: Zvonimir Červenko;‏ 17 בנובמבר 1926 – 17 בפברואר 2001) היה גנרל קרואטי אשר כיהן כראש המטה הכללי הקרואטי בין השנים 1995–1996. צ'רבנקו נולד ב-17 בנובמבר 1926 בעיר פרייפוליה שבממלכת יוגוסלביה. הוא החל לשרת בצבא העממי היוגוסלבי ולמד באקדמיה הצבאית בזגרב. הוא שימש כמרצה באקדמיה, אולם בעקבות תמיכתו בארגוני העצמאות הקרואטיים במהלך האביב הקרואטי, הוא נידון לשנה וחצי מאסר, וסולק מהצבא. עד 1990 הוא עבד ברדיו זגרב. במרץ 1991 לאחר שקרואטיה הכריזה על עצמאותה, נשיא קרואטיה הראשון פרניו טוג'מן הציע לו את תפקיד שר ההגנה, אולם הוא סרב. עם זאת, הוא התגייס לצבא קרואטיה ולחם במהלך מלחמת העצמאות של קרואטיה. בינואר 1992 הוא מונה למפקד משמר המולדת הקרואטי. ב-15 ביולי 1995 הוא מונה לראש המטה הכללי הקרואטי, והוביל את הצבא הקרואטי במהלך השלבים האחרונים של מלחמת העצמאות. הנשיא טוג'מן פיטר אותו מהתפקיד ב-11 בנובמבר 1996. הוא נפטר בזגרב ב-17 בפברואר 2001. זבונימיר צ'רבנקו באנציקלופדיה הקרואטית זבונימיר צ'רבנקו, באתר "Find a Grave" (באנגלית)
מרטין קונל

מרטין ג'ון קונל (באנגלית: Martin John Connell; נולד ב-1968) הוא תת-אדמירל בריטי אשר שימש כמפקד זרוע האוויר של הצי המלכותי בין השנים 2019–2022, ומאז 12 בינואר 2022 משמש כלורד הים השני. קונל נולד ביורקשייר ב-1968. ב-1987 הוא התגייס לצי המלכותי הבריטי ושרת בזרוע האוויר. הוא מונה למפקד טיסה בנושאת המטוסים HMS Coventry ואז ב-HMS Manchester. ב-2003 הוא מונה למפקד ספינת הסיור HMS Severn. ב-2006 הוא הועבר לפקד על הפריגטה HMS Chatham. ב-2012 הוא הועבר לפקד על נושאת המטוסים HMS Illustrious. ב-10 בפברואר 2015 הוא הועלה לדרגת קומודור. באותה שנה הוא מונה למפקד קבוצת המשימות האמפיביות. ב-2016 הוא מונה לנספח צבאי בוושינגטון די סי. ב-2019 הוא מונה למפקד זרוע האוויר של הצי המלכותי. ב-2020 הוא הפך למפקד במסדר האימפריה הבריטית. ב-12 בינואר 2022 הוא הועלה לדרגת תת-אדמירל ומונה ללורד הים השני. מדיה וקבצים בנושא מרטין קונל בוויקישיתוף מרטין קונל באתר הצי הבריטי ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרטין קונל".
וידהאן פרישד

וידהאן פרישד (בהינדי: विधान परिषद, באנגלית: Legislative council; בתרגום: מועצה מחוקקת) הוא בית עליון בבתי המחוקקים של מדינות הודו. במרבית מדינות הודו יש רק בית תחתון, וידהאן סבהה, ורק בשישה מדינות קיים בית מחוקקים דו-ביתי ומועצה מחוקקת כבית עליון. גם במדינות בהן קיים בית עליון, הבית התחתון נחשב לבית העיקרי, ורק הוא בעל הסמכות להביע אמון בממשלה. החל משלהי המאה ה-19 הוקמו גופים מחוקקים שונים במחוזות הודו הבריטית ובמדינות נסיכותיות שנכללו בה, שהיו בעלות מידות שונות של אוטונומיה ומשטר עצמי, אך מרביתם היו בתי מחוקקים חד-בתיים. מועצות מחוקקות הוקמו בעקבות חקיקת חוק ממשלת הודו על ידי הפרלמנט הבריטי ב-1935, שקבע את הצורה הבסיסית של בתי מחוקיים בהודו. בחוק נקבע כי יוקמו מועצות מחוקקות בנשיאות מדראס, נשיאות בנגל, נשיאות בומביי, המחוזות המאוחדים (אנ'), ביהר ואסאם. הבחירות הראשונות לאספות במדינות השונות נערכו ב-1937, לאחר שהקונגרס הלאומי ההודי קיבל את אישורו המסויג של מהטמה גנדי להשתתף בהם. המערכת הוקמה רק בשטחים שתחת שלטון בריטי ישיר. במהלך כתיבת חוקת הודו נידונה קביעת מועצות מחוקקות, והוחלט לאפשר את קיומם, תוך קביעת מגנון המאפשר לבטל את המועצה על פי החלטת המדינה. בחוקת הודו נקבע כי בכל מדינה תוקם אספה מחוקקת, אך קיומה של מועצה מחוקקת נקבע רק למספר מדינות. מספר חברי המועצה המחוקקת לא יגדל משליש מחברי האספה המחוקקת של המדינה, ונקבע כי המועצה אינה יכולה להיות בת פחות מ-40 חברים. מתוכם, כשליש נבחרים על ידי חברי גופי שלטון מקומי, בקירוב אחד לשנים עשרה מחברי המועצה יבחרו על ידי בוגרי אוניברסיטה הודית שלוש שנים קודם לבחירות, אחד לשנים עשר יבחרו על ידי מורים במערכת החינוך המדינתית מבית ספר תיכון ומעלה במשך לפחות שלוש שנים, כשליש נבחרים על ידי חברי האספה המחוקקת של המדינה, וששית ממונים על ידי מושל המדינה, אשר מוסמך למנות אנשים אשר הם בעלי ידע מיוחד או ניסיון מעשי בספרות, מדעים, אומנות, שירות ציבורי או תנועות קואופרטיביות. ניתן להקים או לפרק מועצה מחוקקת בהצעה שקיבלה את אישור שני שלישים מחברי האספה המחוקקת של המדינה לצד והפרלמנט ההודי. חברי אספות מחוקקות נדרשים להיות רשומים בפנקס הבוחרים המדינתי ומעל גיל 30, ואינם יכולים לכהן כחברי הפרלמנט ההודי או באספה המחוקקת. מועצות מחוקקות אינן מתפזרות באופן מלא, אלא כשליש מחבריהן עומד לבחירה כל שנה שנייה, דבר המעניק לחבריהן כהונה בת שש שנים. בהודו הבריטית נהגו הבחירות מדי שנה שלישית. נכון לדצמבר 2023 Government of India Act 1935, Chapter III: The Provincal Legislature, s. 60, באתר ויקיטקסט Meghnad Bose, Decoded | Mamata isn’t alone: Why many have sought upper houses in states, but few have got it, India Today, ‏8 ביולי 2021 The Constitution of India (עמ' 106), Part VI., 168 The Constitution of India (עמ' 108), Part VI., 171 The Constitution of India (עמ' 107), Part VI., 169 The Constitution of India (עמ' 109), (2) Part VI., s. 172 Government of India Act 1935, Chapter III: The Provincal Legislature, s. 61 (3), באתר ויקיטקסט Tulika Tandon, List of State Legislative Councils of India- Know which states have the Vidhan Parishad here, Jagran Josh, ‏25 במאי 2021
סבזי חורדאן

סבזי חורדאן (בפרסית: سبزی خوردن, מילולית: אכילת ירוקים), היא תוספת מקובלת לארוחה במטבח הפרסי הכורדי, האפגני, האזרבייג'ני והארמני, המוגשת לצד כל ארוחה. בניגוד לסלטים חתוכים, במטבחים אלה נהוג להגיש צלחת ובה תערובת ירק-עלים חיים, ללא חיתוך, שהסועדים נוטלים ואוכלים ממנה ירק לאורך הארוחה. בין הירקות הנפוצים על צלחת הסבזי: ריחן פרסי (פרסית: ריחן ریحان), פטרוזיליה (פרסית: ג'עפרי جعفری), כוסברה (פרסית: ג'יסניז گشنیز), גרגיר הנחלים (שהי شاهی או טרטיזק ترتیزک), עלי חילבה (פרסית: שמבלילה شنبلیله), בצל ירוק (פרסית: פיאזחה پیازچه), כרישה צעירה (פרסית: טרה تره), לענה דרקונית (טרגון או בפרסית טרחון ترخون), נענע (בכתיב פרסי: نعناع), שמיר (פרסית: שביד شوید), צתרה (פרסית: מרזה مرزه) וצנוניות (טרובחה تربچه). בארמנית מכונה התוספת קנאצ'י (կանաչի), באזרבייג'נית גוי (Yemax goyü) ובכורדית פינג'ר (pinçar). בחלק ממטבחים אלו מוגשים הירקות לצד גבינת פטה, סוגים שונים של לחם נאן ואגוזי מלך על מנת לכרוך אותם יחדיו ל'לוקמה' (פרסית لقمه - 'ביס מגולגל') או נאן פניר סבזי (פרסית: نان پنیر سبزی - לחם, גבינה וירק). הירקות הירוקים המשמשים טריים בסבזי חורדאן, נפוצים גם במנות מבושלות במטבח הפרסי דוגמת חורשט סבזי וקוקו סבזי (חביתת ירק). נענע, פטרוזיליה, כרישה צעירה וצנוניות בצל ירוק, פטרוזיליה ונענע ריחן פרסי, בצל ירוק וצנוניות חורשט סבזי קוקו (מאכל) ירק במטבח הפרסי וחביתת ירק חלומית באתר של אורן רפואה משלימה. סבזי חורדאן בפייסבוק של ניחוחות מהמטבח של נתי.
החוזה

החוזה של גאי ריצ'י (באנגלית: Guy Ritchie's The Covenant) הוא סרט פעולה אמריקני מ-2023 בבימויו של גאי ריצ'י ובכיכובם של ג'ייק ג'ילנהול ודאר סאלים. הסרט עוסק בחייל בכוחות המיוחדים של צבא ארצות הברית אשר חייו ניצלים בידי מתורגמן אפגני. בעקבות כך, אותו חייל נלחם כדי לסייע למתורגמן ולמשפחתו להימלט מאפגניסטן הבוערת. הסרט שווק תחת השם "החוזה של גאי ריצ'י" במטרה להבדילו מסרט בעל אותו השם משנת 2006. ג'ון קינלי (ג'ייק ג'ילנהול) הוא חייל בכוחות המיוחדים של צבא ארצות הברית המשרת באפגניסטן. הוא מפקד על חוליה שעוסקת באיתור מפעלי נשק של הטליבאן. אל החוליה שלו מצטרף אחמד (דאר סאלים), מתורגמן אפגני. אחמד חותם על הסכם עם הצבא האמריקני, המבטיח ויזה לארצות הברית לו ולמשפחתו בתמורה לשירותיו. אנשיו של קינלי, יחד עם אחמד, נתקלים במארב של הטליבאן. כל החיילים נהרגים, פרט לקינלי ואחמד. בהמשך, קינלי עצמו נפצע קשה, ואחמד מציל את חייו וסוחב אותו בכוחות עצמו בשטח הנשלט בידי הטליבאן עד שהם נפגשים עם חיילים אמריקנים. קינלי חוזר לארצות הברית, אולם הזיכרונות ממשיכים לרדוף אותו, והוא מחליט לחזור לאפגניסטן כדי להציל את אחמד ומשפחתו. "החוזה", במסד הנתונים הקולנועיים IMDb (באנגלית) "החוזה", באתר Rotten Tomatoes (באנגלית) "החוזה", באתר Metacritic (באנגלית) "החוזה", במסד הנתונים הקולנועיים KinoPoisk (ברוסית) Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
המערות הנוצצות

המערות הנוצצות (בעלפית: Aglarond) הן מקום בדיוני בארץ התיכונה מהלגנדריום של טולקין. המערות הנוצצות הוא קומפלקס מערות טבעיות שמצויות בעורף מצד הקרן בנקרת הלם (מצולת הלם). המערות מתוארות על ידי גימלי הגמד בצורה פיוטית כמקום היפה ביותר שאי פעם ראה: מדובר במערה קרסטית בה יש זקיפים ונטיפים וניתן לראות ולשמוע את טיפות המים נופלות על רצפת המערה; בקירות המערה משובצות אבני חן ועורקי מתכות יקרות כמו זהב וכסף. המערות מוזכרות לראשונה בספר שר הטבעות: שני הצריחים. הן נחצבו בזמנים עתיקים בידי דונאדין (יוצאי נומנור). גימלי מבקר במערות הנוצצות כאשר תיאודן מלך רוהן מחליט להתבצר במצד הקרן של נקרת הלם במטרה לעמוד מול צבא האורוק-האי של סארומן. במערות מתחבאים הילדים, הנשים, הזקנים ופשוטי העם שלא יכולים להילחם. במהלך הקרב גימלי יורד אל המערות, נלחם בהן נגד האורקים ומונע מהם לחדור ולטבוח ברוהירים. אחרי הקרב הוא פוגש את לגולאס, ששמח מאוד על כך שידידו שרד, ומתאר בפניו בפיוטיות רבה את המערות הנוצצות. הדבר מפתיע את לגולאס שכן הוא לא העלה בדעתו שהגמדים הגסים והפשוטים יכולים לעלות על העלפים העדינים ושוחרי החן ביופי שירתם. גימלי משכנע את לגולאס לבקר עימו במערות הנוצצות בתום המסע ולגולאס בתמורה משכנע אותו לבקר עימו ביער פנגורן. אחרי שסאורון מובס, גימלי מגייס קהילה מבני עמו הגמדאים ומקים מושבה משגשגת במערות הנוצצות. הגמדאים חוצבים בבטן ההר ואילו את המערות הנוצצות עצמן משאירים כמעין "שמורת טבע" כדי לשמור על יופיין. ג'. ר. ר. טולקין, שר הטבעות, מהדורת עמנואל לוטם, הוצאת כנרת-זמורה-ביתן 2004 (שלושת הספרים והנספחים בכרך אחד) ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
פבאו מיליאבאץ

פבאו מיליאבאץ (בקרואטית: Pavao Miljavac‏; 3 באפריל 1953 - 6 בדצמבר 2022) היה גנרל ופוליטיקאי קרואטי אשר כיהן כראש המטה הכללי הקרואטי בין השנים 1996–1998, כשר ההגנה בין השנים 1998–2000, וכחבר הסאבור בין השנים 2000–2003. מיליאבאץ שרת בצבא קרואטיה, וב-11 בנובמבר 1996 מונה לראש המטה הכללי הקרואטי בידי פרניו טוג'מן. הוא כיהן בתפקיד עד 14 באוקטובר 1998, אז מונה לשר ההגנה בממשלתו של זלטקו מטשה. הוא כיהן בתפקיד עד התפרקות ממשלתו של מטשה בסוף שנת 1999. בינואר 2000, הוא התמודד בבחירות לסאבור (הפרלמנט הקרואטי) מטעם מפלגת האיחוד הדמוקרטי הקרואטי, ונבחר לסאבור. במהלך הקדנציה שלו הוא עזב את מפלגת האיחוד הדמוקרטי הקרואטי, ויחד עם חברים נוספים הקים את מפלגת האיחוד הדמוקרטי. בהמשך, הוא עזב את האיחוד הדמוקרטי וחזר לאיחוד הדמוקרטי הקרואטי. בבחירות שנערו ב-2003 הוא לא נבחר מחדש לסאבור. לאחר פרישתו מהפוליטיקה, מיליאבאץ הקים מפעל עץ בנוביגראד נה דוברי. הוא נפטר בזגרב ב-6 בדצמבר 2022. מדיה וקבצים בנושא פבאו מיליאבאץ בוויקישיתוף פאבו מיליאבאץ באתר הסאבור ערך זה הוא קצרמר בנושא קרואטיה ובנושא פוליטיקאים. אתם מוזמנים לתרום לוויקיפדיה ולהרחיב אותו.
אנדרו ברנס (אדמירל)

אנדרו פול ברנס (באנגלית: Andrew Paul Burns; נולד ב-20 בנובמבר 1969) הוא תת-אדמירל בצי המלכותי הבריטי, המכהן מאז 24 בספטמבר 2021 כמפקד הצי המלכותי. ברנס נולד ב-20 בנובמבר 1969. הוא למד בבית הספר היסודי בפורטסמות', בבית ספר שרבורן ובאוניברסיטת דרהאם. ב-1992 הוא התגייס לצי המלכותי הבריטי. הוא למד בקינגס קולג' לונדון והשלים תואר שני בלימודי הגנה. בשנת 2000 הוא מונה למפקד שולת המוקשים HMS Berkeley, ועמה השתתף במלחמת עיראק. בשנת 2009 הוא מונה למפקד הפריגטה HMS Somerset, ובשנת 2012 הועבר לפקד על האוניה האמפיבית HMS Bulwark. במאי 2016 הוא הועלה לדרגת אדמירל משנה ומונה למפקד קבוצת המשימה האמפיבית. בפברואר 2019 הוא מונה למפקד כוח התקיפה של הצי המלכותי. ב-24 בספטמבר 2021 הוא מונה למפקד הצי המלכותי. מדיה וקבצים בנושא אנדרו ברנס בוויקישיתוף אנדרו ברנס, באתר הצי המלכותי הבריטי ערך זה הוא קצרמר בנושא אנשי צבא. אתם מוזמנים לתרום לוויקיפדיה ולהרחיב אותו.
דאבור דומאזט-לושו

דאבור דומאזט-לושו (בקרואטית: Davor Domazet-Lošo;‏ נולד ב-1 במאי 1948) הוא אדמירל קרואטי בדימוס. כיהן כראש המטה הכללי הקרואטי בין השנים 1998–2000. דומאזט-לושו נולד בעיר סין ב-1 במאי 1948. הוא שרת בצי היוגוסלבי, ובין השנים 1987–1990 כיהן בתפקיד ראש מחלקת ניתוח והמודיעין במפקדת הצי. לאחר הכרזת העצמאות של קרואטיה במרץ 1991, הוא ערק לצי הקרואטי ולחם כמפקד פריגטה במלחמת העצמאות של קרואטיה. הוא הקים את שירות הביון הצבאי הקרואטי, והיה שותף באיסוף המודיעין ובתכנון של מבצעים רבים של הצבא הקרואטי במהלך המלחמה. ב-14 באוקטובר 1998 הוא מונה לראש המטה הכללי הקרואטי. במרץ 2000 הוא היה בין החותמים על מכתב שנים עשר הגנרלים. מכתב פתוח לנשיא קרואטיה סטייפן מסיץ', שמחה על הטיפול של ממשלת קרואטיה בתודעת מלחמת העצמאות ובוותיקי המלחמה. המכתב גרם לסערה עזה בקרואטיה, ומסיץ' הורה על הדחתו של דומאזט-לושו מתפקיד הרמטכ"ל. מאז פרישתו מהצבא, דומאזט-לושו עוסק בכתיבת ספרים ומאמרים על ההיסטוריה הצבאית והאסטרטגיה הלאומית של קרואטיה. עד 2023 פורסמו 9 ספרים פרי עטו. הוא גם מעביר הרצאות בנושא. מדיה וקבצים בנושא דאבור דומאזט-לושו בוויקישיתוף דאבור דומאזט-לושו, באנציקלופדיה הקרואטית ערך זה הוא קצרמר בנושא קרואטיה ובנושא אנשי צבא. אתם מוזמנים לתרום לוויקיפדיה ולהרחיב אותו.
פאסינה קונט

פאסינה קונט (בצרפתית: Facinet Conte; נולד ב-24 במרץ 2005 בקונקארי שבגינאה) הוא כדורגלן גינאי המשחק בעמדת החלוץ בקבוצת בסטיה מליגת המשנה הצרפתית ובנבחרת גינאה. קונט גדל במחלקות הנוער של סיאקה אקדמי פוט ופלאמה אולימפיק. ב-29 ביוני 2023 חתם קונט על חוזה לשנה אחת בבסטיה מליגת המשנה הצרפתית. ב-26 באוגוסט ערך את הופעת הבכורה שלו במועדון, בניצחון 2–3 על טרואה במסגרת המחזור הרביעי בליגה לעונת 2023/2024. במשחק זה הבקיע את שער הבכורה שלו במועדון. קונט נכלל בסגל נבחרת גינאה לטורניר גביע אפריקה לאומות 2023, על-אף שלא שיחק במדי הנבחרת לפני כן. ב-8 בינואר 2024 ערך את הופעת הבכורה שלו בנבחרת גינאה, בניצחון 2-0 על נבחרת ניגריה במשחק ידידות, בו הבקיע את שער הבכורה שלו בנבחרת. הוא ערך ארבע הופעות במסגרת גביע אפריקה לאומות 2023. מדיה וקבצים בנושא פאסינה קונט בוויקישיתוף פאסינה קונט, באתר Transfermarkt פאסינה קונט, באתר Soccerway פאסינה קונט, באתר WorldFootball.net פאסינה קונט, באתר FootballDatabase.eu Facinet Conte signe avec le Sporting באתר הרשמי של בסטיה, 29 ביוני 2023 (בצרפתית) Liste des 25 pour la CAN 2023 בחשבון הטוויטר הרשמי של פדרציית הכדורגל הגינאית, 23 בדצמבר 2023 (בצרפתית)
סיידובה סיסה

סיידובה סיסה (בצרפתית: Seydouba Cissé; נולד ב-10 בפברואר 2001 בדאבולה שבגינאה) הוא כדורגלן גינאי המשחק בעמדת הקשר בקבוצת לגנס מהליגה הספרדית השנייה ובנבחרת גינאה. סיסה גדל במחלקת הנוער של אטוגה. ב-16 בינואר 2020 חתם בלגנס, בשנת 2021 החל לשחק בקבוצה הראשונה של המועדון במסגרת הליגה הספרדית השנייה. ב-5 ביוני 2022 ערך סיסה את הופעת הבכורה שלו בנבחרת גינאה, בהפסד 0–1 לנבחרת מצרים במסגרת מוקדמות גביע אפריקה לאומות 2023. ב-17 בנובמבר 2023 הבקיע את שער הבכורה שלו בנבחרת, בניצחון 1–2 על נבחרת אוגנדה במסגרת מוקדמות מונדיאל 2026. נכלל בסגל נבחרת גינאה לטורניר גביע אפריקה לאומות 2023. מדיה וקבצים בנושא סיידובה סיסה בוויקישיתוף סיידובה סיסה, באתר Transfermarkt סיידובה סיסה, באתר Soccerway סיידובה סיסה, באתר BDFutbol סיידובה סיסה, באתר National Football Teams סיידובה סיסה, באתר FootballDatabase.eu SEYDOUBA CISSÉ, jeune espoir du football guinéen signé à Leganès! באתר DDQAT, ‏ 16 בינואר 2020 (בצרפתית) Liste des 25 pour la CAN 2023 בחשבון הטוויטר הרשמי של פדרציית הכדורגל הגינאית, 23 בדצמבר 2023 (בצרפתית)
כרים סיסה

כרים סיסה (בצרפתית: Karim Cissé; נולד ב-14 בנובמבר 2004 בקונאקרי שבגינאה) הוא כדורגלן גינאי המשחק בעמדת הקשר ההתקפי בקבוצת סנט אטיין מליגת המשנה הצרפתית ובנבחרת גינאה. סיסה הצטרף לסנט אטיין בשנת 2020, והחל לשחק בקבוצת המילואים של המועדון. בשנת 2023 החל לשחק בקבוצה הראשונה של המועדון במסגרת ליגת המשנה הצרפתית. ב-13 באוקטובר 2023 ערך סיסה את הופעת הבכורה שלו בנבחרת גינאה, בניצחון 0–1 על נבחרת גינאה ביסאו במשחק ידידות. נכלל בסגל נבחרת גינאה לטורניר גביע אפריקה לאומות 2023. מדיה וקבצים בנושא כרים סיסה בוויקישיתוף כרים סיסה, באתר Transfermarkt כרים סיסה, באתר Soccerway כרים סיסה, באתר National Football Teams כרים סיסה, באתר FootballDatabase.eu Liste des 25 pour la CAN 2023 בחשבון הטוויטר הרשמי של פדרציית הכדורגל הגינאית, 23 בדצמבר 2023 (בצרפתית) ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
אבראהים דיאקיטה

אבראהים דיאקיטה (בצרפתית: Ibrahim Diakité; נולד ב-31 באוקטובר 2003 בקומפיין שבצרפת) הוא כדורגלן גינאי-צרפתי המשחק בעמדת המגן הימני בקבוצת סטאד ריימס מליגת העל הצרפתית ובנבחרת גינאה. דיאקיטה גדל במחלקת הנוער של סטאד ריימס. בשנת 2021 החל לשחק בקבוצה הבוגרת של המועדון במסגרת ליגת העל הצרפתית. ב-12 בינואר 2023 הושאל עד לתום עונת 2022/2023 בליגת העל הבלגית. הוא ערך עשר הופעות ליגה במהלך תקופת ההשאלה. ב-27 בספטמבר 2022 ערך דיאקיטה את הופעת הבכורה שלו בנבחרת גינאה, בהפסד 1–3 לנבחרת חוף השנהב במשחק ידידות. נכלל בסגל נבחרת גינאה לטורניר גביע אפריקה לאומות 2023. אבראהים דיאקיטה, באתר Transfermarkt אבראהים דיאקיטה, באתר Soccerway אבראהים דיאקיטה, באתר National Football Teams אבראהים דיאקיטה, באתר FootballDatabase.eu Liste des 25 pour la CAN 2023 בחשבון הטוויטר הרשמי של פדרציית הכדורגל הגינאית, 23 בדצמבר 2023 (בצרפתית)
Capella Space

Capella Space - חברה שמתמחה באספקת מידע מלוויינים עם מכ"ם מפתח סינתטי שבפיתוחה. החברה הוקמה בשנת 2016 בסן פרנסיסקו. בחברה עובדים כ-200 אנשים. החברה הוקמה בשנת 2016 על ידי יוצאי נאס"א. היא הצליחה לגייס הון מחברות קרן הון סיכון והחלה לפתח לוויין חישה מרחוק עם מכ"ם מפתח סינתטי. הלוויין הראשון היה במשקל 40 ק"ג ושוגר לחלל בהצלחה ב-3 בדצמבר 2018. הוא היה מיועד לבדיקת טכנולוגיה בלבד ולא לצרכים מסחריים. הלוויין השני שוגר באוגוסט 2020. משקל הלוויין היה כ-112 ק"ג והוא סיפק תמונות ללקוחות החברה ברגישות של כ-0.5 מ'. בהמשך שוגרו לוויינים נוספים מאותו דגם. בשנת 2019 נחתם חוזה עם משרד הסיור הלאומי. בהמשך נחתו הסכמים עם חיל האוויר של ארצות הברית, צי ארצות הברית וסוכנות לאומית למודיעין חזותי וגאוגרפי. בעקבות הסכמים אלו הוכנסו שינויים בלווייני החברה. בשנת 2021 החברה נכנסה לבורסה לניירות ערך בניו יורק. בשנת 2023 החלו שיגורים של דור חדש של הלוויינים. לוויינים אלו הם בעלי משקל 165 ק"ג. בלוויינים בוצעו שיפורים טכנולוגיים שמאפשרים להקטין זמן אספקת מידע מהלוויין. מדיה וקבצים בנושא Capella Space בוויקישיתוף אתר האינטרנט הרשמי של Capella Space (באנגלית) רשימת שיגורים נתונים על החב רה
נחום שרפמן

נחום שרפמן (20 בספטמבר 1947 - 29 באפריל 2009) היה יזם הייטק ישראלי, ממייסדי חברת קומטאץ' וחברת Shopping.com. שרפמן נולד וגדל ביבנאל. בשירותו הצבאי היה לוחם בצנחנים עד שנפצע, אז שירת כסייר אויר. בשנת 1968 קיבל שרפמן את התואר הראשון בפיזיקה מהטכניון שבחיפה ובשנת 1974 את התואר השני בפיזיקה, גם הוא מהטכניון. בשנת 1979 סיים את הדוקטורט שלו בפיזיקה גרעינית באוניברסיטת קרנגי מלון שבפנסילבניה. במשך 11 שנים ביצע שרפמן תפקידים שונים בתחום הפיתוח והניהול בחברת נשיונל סמיקונדקטור, לרבות ניהול מרכז הפיתוח של החברה בהרצליה. בשנת 1991 הקים שרפמן, יחד עם אמיר לב וגדעון מנטל את חברת קומטאץ' (לימים סיירן), שעסקה בתחילה בפיתוח תוכנות לדואר אלקטרוני. בשנת 1999, הונפקה קומטאץ' בנאסד"ק לפי שווי של כ-222 מיליון דולר, אך בהמשך ערכה נפגע והיא שינתה כיוון לפיתוח תוכנות אנטי ספאם ואנטי-וירוס. בשנת 1998 הקים שרפמן, יחד עם אמיר אשכנזי, את חברת Shopping.com, שפיתחה אתר השוואת מחירים באינטרנט. החברה הוקמה תחילה תחת השם "דילטיים" (DealTime). בשנת 2004 הונפקה החברה לפי שווי של 414 מיליון דולר, וב-2005 נמכרה ל-eBay תמורת 634 מיליון דולר. לאחר מכן, היה שרפמן מעורב בניהולה של חברת StepIn, שעסקה בפיתוח משחקי מחשב המיועדים לאימון גופני עד שנסגרה בשנת 2008. בטרם מותו, היה מעורב בחברה בשלבי הקמה אשר פיתחה מכשיר נייד, המיועד לספורטאים, למדידה מדויקת של מדדים גופניים שונים. ב-29 באפריל 2009 המריאו שרפמן ורעייתו נאווה לכיוון האי קורפו במטוס קל. הם נקלעו לתנאי מזג אוויר קשים וראות לקויה שגרמו להתרסקות המטוס בסביבות האי זקינתוס, שני בני הזוג נהרגו בהתרסקות. הם השאירו אחריהם שני בנים ובת. נחום שרפמן באתר CrunchBase גיא גרימלנד, ההרוג בתאונת המטוס: מייסד שופינג.קום וקומטאץ', באתר TheMarker‏, 29 באפריל 2009 גיא גרימלנד, שרפמן: אחד מעמודי התווך של ההיי-טק הישראלי, באתר הארץ, 30 באפריל 2009 עינב בן יהודה, קומטאץ' גדלה בשנה האחרונה פי 6, באתר TheMarker‏, 19 באוקטובר 2000 אסף גלעד, חברים סופדים לנחום שרפמן: "היזם האולטימטיבי", באתר כלכליסט, 3 במאי 2009 בתיה פלדמן וטלי ציפורי, ‏שופינג באמריקה, באתר גלובס, 3 בפברואר 2005 עומרי כהן, eBay השלימה את רכישת שופינג.קום תמורת כ-634 מיליון דולר במזומן, באתר TheMarker‏, 30 באוגוסט 2005